
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 294 

15 Απριλίου 2002 

Στο ΦΕΚ 239/29.3.2002 (τ.Δ') διορθώνεται η αρίθμηση των σελίδων, από τις λανθασμένες «2069-2076» στις ορθές «2063-2070» 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναγκαστική απαλλοτρίωση ακινήτων του Ν. Λάρισας 


για τη δημιουργία στρατιωτικών εγκαταστάσεων.. 1 

Τροποποίηση σχεδίου πόλης στα Ο.Τ. 1227 και 1227Α 
στη συνοικία Νεάπολη του Δήμου Βόλου Ν. Μα¬ 
γνησίας. 2 

Τροποποίηση σχεδίου πόλης στο Ο.Τ. 1052 στη συνοι¬ 
κία Καλλιθέα Δήμου Βόλου Ν. Μαγνησίας. 3 

Κήρυξη αναδασωτέας έκτασης εμβαδού 2.943,00 τ.μ. 
στη θέση «ΣΠΗΘΑΡΙ» Δ.Δ. Σχινοχωρίου του Δήμου 
Κουτσοποδίου, Ν. Αργολίδας. 4 


ΑΠΟΦΑΣΕΙΣ 

Αριθ. 422 (1) 

Αναγκαστική απαλλοτρίωση ακινήτων του Ν. Λάρισας 
για τη δημιουργία στρατιωτικών εγκαταστάσεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 2882/6.2.2001 (ΦΕΚ 17/τ.Α') «Κώ¬ 
δικας αναγκαστικών απαλ/σεων». 

2. Τις διατάξεις του Ν. 2985/4.2.2002 (ΦΕΚ 18/τ.Α') 
«Προσαρμογή των διατάξεων του Κώδικα Αναγκαστικών 
Απαλλοτριώσεων Ακινήτων στο Σύνταγμα». 

3. Τις διατάξεις του Ν. ΓΣΙΣΤ/1907 «Περί αναγκαστικής 
απαλλοτρίωσης αγροτικών ή αστικών κτημάτων προς α¬ 
νέγερση στρατιωτικών και ναυ τικών κτιρίων και οχυρω¬ 
ματικών εν γένει έργων». 

4. Τον Νόμο 2866/1954 «αφορά τρόπο κήρυξης ανα¬ 
γκαστικής απαλλοτρίωσης χώρων για την εκτέλεση κατα¬ 
σκευών κοινής υποδομής και έργων βάσει της Ελληνοα- 
μερικανικής συμφωνίας». 


5. Τις διατάξεις του Ν. 1650/1986 και την Κ.Υ.Α. 69269/ 
5387/25.10.90 άρθρο3(ΦΕΚ678/τ.Β'/25.10.90),σύμφωνα 
με τις οποίες τα έργα που εξυπηρετούν σκοπούς Εθνικής 
Άμυνας απαλλάσσονται από την υποχρέωση εκπόνησης 
μελετών περιβαλλοντικών επιπτώσεων. 

6. Τις ανάγκες της Πολεμικής Αεροπορίας στην Κτημα¬ 
τική Περιφέρεια του Διαμερίσματος Κουτσοχέρου του 
Δήμου Κοιλάδας του Νομού Λάρισας. 

7. Την υπ’ αριθμ. Φ 550/691315/Σχ. 1428/18.10.2001/ 
ΓΕΑ/ΚλάδοςΓ Δ/νση Γ5 γνωμοδότηση, αποφασίζουμε: 

Κηρύσσουμε την αναγκαστική απαλλοτρίωση για λό¬ 
γους Δημόσιας ωφέλειας και ειδικότερα για την κατα¬ 
σκευή στρατιωτικών εγκαταστάσεων, έκτασης συνολικού 
εμβαδού 67.800 τ.μ. που βρίσκεται στην Κτηματική Περι¬ 
φέρεια του Διαμ/τος Κουτσοχέρου του Δήμου Κοιλάδας 
του Ν. Λάρισας και εικονίζεται με κλίμακα 1:5000 στο από 
17.9.1999 και με αριθμό 4-289 κτηματολογικό διάγραμμα 
και στο αντίστοιχο κτηματολογικό πίνακα της Δ/νσης Έρ¬ 
γων (Γ5) του Γ.Ε.Α, το οποίο συνέταξε η Α. Δεληχάτσιου 
και εγκρίθηκε από τον Ν.Παπαπροκοπίου,Σμήναρχο 
Δ/ντήτου Γδ,στις 17.9.1999. 

Στην έκταση που απαλλοτριώνεται προβάλλει δικαιώ¬ 
ματα κυριότητας ο οικείος Σ.Α.Α.Μ.Κ. 

Η απαλλοτρίωση κηρύσσεται υπέρ του Δημοσίου και με 
δαπάνεςτου. 

Η εκτιμούμενη δαπάνη για την αποζημίωσητων ιδιοκτη¬ 
τών ανέρχεται στο ποσόν των εξήντα εκατομμυρίων 
(60.000.000) δρχ. ή 176.082,18 Ευρώ και έχει προβλεφθεί 
στον προϋπολογισμό απαλλοτριώσεων για το έτος 2002 
σύμφωνα με το Φ 550/687162/10.4.2001 /ΓΕΑ/Γ5/4/ έγ¬ 
γραφο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 12 Μαρτίου 2002 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 375 (2) 

Τροποποίηση σχεδίου πόλης στα Ο.Τ. 1227 και 1227Α στη 
συνοικία Νεάπολη του Δήμου Βόλου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 
17.7.1923 (ΦΕΚ. 228 Α) «Περί σχεδίων πόλεων κ.λ.π.» ό¬ 
πως τροποποιήθηκε και συμπληρώθηκε μεταγενέστερα. 

2. Τις διατάξεις του άρθρου 29 του Ν. 2831/2000 (ΦΕΚ 
140Α) «Περί τροποποίησης του Γενικού Οικοδομικού Κα¬ 
νονισμού (Ν. 1577/85) και άλλων διατάξεων». 

3. Την Απόφαση Τ.Κ. 706/96 του Νομάρχη Μαγνησίας 
με την’οποία έγινε αναθεώρηση του εγκεκριμένου ρυμο¬ 
τομικού σχεδίου πόλης Βόλου στις συνοικίες Άγιοι Ανάρ¬ 
γυροι και Νεάπολη (ΦΕΚ 524 Δ/23.6.97). 

4. Την Απόφαση 425/2000 του Δημοτικού Συμβουλίου 
Βόλου και το γεγονός ότι κατά της παραπάνω απόφασης 
δεν υπήρξαν ασκηθείσες ενστάσεις. 

5. Την Απόφαση 405/2001 του Δημοτικού Συμβουλίου 
Βόλου και το γεγονός ότι κατά της παραπάνω απόφασης 
δεν υπήρξαν ασκηθείσες ενστάσεις. 

6. Τη θετική γνωμοδότηση 40/5/19.3.2002 του Περιφε¬ 
ρειακού Συμβουλίου Χωροταξίας Οικισμού και Περιβάλ¬ 
λοντος της ΔΙΠΕΧΩ Θεσσαλίας. 


7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού. 

Επειδή: 

1. Με την προτεινόμενη τροποποίηση δεν προκύπτει 
μείωση του εμβαδού των κοινοχρήστων χώρων αφού 
πρόκειται για μια απλή μετατόπιση οδού. 

2. Η συγκεκριμένη οδός δεν αποτελεί βασικό δρόμο του 
σχεδίου και η σημειούμενη ασυνέχεια που προκύπτει από 
τηντροποποίηση δενεπηρεάζειτονπολεοδομικό σχεδία¬ 
σμά, αποφασίζουμε: 

Την έγκριση της πρότασης τροποποίησης του σχεδίου 
πόλης στα Ο.Τ. 1227 και1227Α στη συνοικία Νεάπολη του 
Δήμου Βόλου όπως απεικονίζεται στο τοπογραφικό 
διάγραμμα σε κλ. 1:500 που συνέταξε η Τοπογράφος Μη¬ 
χανικός Καραγιαννοπούλου Αικατερίνη το οποίο συνο¬ 
δεύει την απόφαση αυτή. 

Η ισχύς της παρούσας Απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Λάρισα, 27 Μαρτίου 2002 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


α/α ΟΝΟΜΑΤΕΠΏΝΥΜΟ 


1 ΧΡΙΣΤΟΣ 

ΝΙΚΟΛΑΟΣ 

2. ΔΗΜΗΤΡΙΟΣ 

3. ΕΛΕΝΗ 
σύζυγος 

4 ΓΤΑΜΑΤΙΛ 

σύζυγος 


ΑΡΙΘΜΟΣ ΙΔΙΟΚΤΗΣΙΑΣ 
01 

02 

03 

04 


ΒΑΓΓΟΣ καί 
ζηιοηοΥΛΟΣ 

ΚΟΥΤΡΟΜΑΝΙΔΗΣ 

ΓΚΑΠΛΙΑ 

ΑΡΓΥΡΙΟΥ 

ΓΕΩΡΓΟΥΔΗ 

ΑΛΕΞΑΝΔΡΟΥ 


ΥΠΟΜΝΗΜΑ 

ΠΡΟΤΕΙΝΟΜΕΝΗ 

ΠΡΟΤΕΙΝΟΜΕΝΗ 

ΚΑΤΑΡΓΟΥΜΕΝΗ 

ΚΑΤΑΡΓΟΥΜΕΝΗ 

ΠΑΡΑΜΕΝΟΥΣΑ 


ΟΙΚΟΔΟΜΙΚΗ ΓΡΑΜΜΗ 
ΡΥΜΟΤΟΜΙΚΗ ΓΡΑΜΜΗ 

ΟΙΚΟΔΟΜΙΚΗ ΓΡΑΜΜΗ 
ΡΥΜΟΤΟΜΙΚΗ ΓΡΑΜΜΗ 

ΟΙΚΟΔΟΜΙΚΗ ΓΡΑΜΜΗ 

Αριθ.816 (3) 

Τροποποίηση σχεδίου πόλης στο Ο.Τ. 1052 στη 
συνοικία Καλλιθέα Δήμου Βόλου Ν. Μαγνησίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 
17.7.23 (ΦΕΚ 228 Α) «Περί σχεδίων πόλεων κ.λ,π.» όπως 
τροποποιήθηκε μεταγενέστερα. 

2. Τις διατάξεις του άρθρου 29 του Ν. 2831/2000 
(ΦΕΚ140 Α) «Περί τροποποίησης του Γ.Ο.Κ. (Ν. 1577/85) 
και άλλων διατάξεων». 

3. Τις διατάξεις του άρθρου 66 παρ. 4 του Ν. 1622/86 
(ΦΕΚ 92 Α). 

4. Το ρυμοτομικό σχέδιο προσφυγικών Αγ. Βασιλείου 
ΖΑΕ 3484/21.8.63. 

5. Την απόφαση 250/2001 του Δημοτικού Συμβουλίου 
Βόλου και το γεγονός ότι κατά της παραπάνω απόφασης 
δεν υπήρξαν ενστάσεις. 

6. Τη θετική γνωμοδότηση 37/5/19.3.2002 του Περιφε¬ 
ρειακού Συμβουλίου Χωροταξίας, Οικισμού και Περιβάλ¬ 
λοντος της ΔΙΠΕΧΩ Θεσσαλίας. 


7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου, απο¬ 
φασίζουμε: 

Εγκρίνεται η τροποποίηση ρυμοτομικού σχεδίου στο 
Ο.Τ. 1052 στη συνοικία Καλλιθέα Δήμου Βόλου και συ¬ 
γκεκριμένα η μετατόπιση της οικοδομικής γραμμής στην 
υφισταμένη κατάσταση καθώς και η επιβολή προκηπίου 
στη συμβολή των οδών Θαλή και Ραγκαβή, όπως απεικο¬ 
νίζεται στο τοπογραφικό διάγραμμα σε κλ. 1:500 που συ¬ 
νέταξε ο Τοπογράφος Μηχανικός Παναγιώτης Καρακα- 
ντές και αποτελεί αναπόσπαστο μέρος της απόφασης αυ¬ 
τής. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Λάρισα, 27 Μαρτίου 2002 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

Αριθ. 1218 (4) 

Κήρυξη αναδασωτέας έκτασης εμβαδού 2.943,00 τ.μ. 

στη θέση «ΣΠΗΘΑΡΙ» Δ.Δ. Σχινοχωρίου του Δήμου 

Κουτσοποδίου, Ν. Αργολίδας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 

3. Το Π.Δ. υπ’ αριθ. 51/87 (ΦΕΚ 26/τ.Α'/6.3.87) «Καθορι¬ 
σμός της χώρας για το σχεδίασμά, προγραμματισμό και 
συντονισμό της Περιφερειακής Ανάπτυξης». 

4. Τις διατάξεις του Ν.998Υ79 «περί προστασίας των δα¬ 
σών κ.λ.π». 

α) Του άρθρ. 41 παρ. 1. 

β) Του άρθρ. 38 παρ. 1. 

5. Τις διαταγές του Υπουργείου Γεωργίας. 

α) 160417/1180/8.7.80 και 182447/3049/24.9.80. 

6. Το Ν. 2503/1997 (ΦΕΚ 107/τ.Α/30.5.97 «Διοίκηση, Ορ¬ 
γάνωση, Στελέχωση της Περιφέρειας, Ρύθμιση θεμάτων 
για την Τοπική Αυτοδιοίκηση και άλλες διατάξεις». 

7. Την αριθ. 5872/29.8.97 απόφαση Γ.Γ.Π. Πελοπον- 
νήσου «για τοποθέτηση Προϊσταμένων Δ\νσεων Υπηρε¬ 
σιών Περιφέρειας Πελοποννήσου και εξουσιοδότηση υ¬ 
πογραφής». 

8. Την ταυτάριθμη πρόταση της Δ/νσης Δασών Αργολί¬ 
δας με την οποία προτείνεται η κήρυξη της έκτασης που 
αναφέρεται στο θέμα ως αναδασωτέας, αποφασίζουμε: 


Κηρύσσουμε αναδασωτέα με σκοπό την με φυσική ανα¬ 
γέννηση, επαναδημιουργία της δασικής βλάστησης, που 
καταστράφηκε στις 25.11.2001 από εκχέρσωση που έγι¬ 
νε από τον Αντώνιο Γ. Κωσταλάμπρο - κάτοικο Αργούς, 
την δημόσια δασική έκταση, εμβαδού 2.943,00 τ.μ., που 
βρίσκεται στη θέση «ΣΠΗΘΑΡΙ» Δ.Δ. Σχινοχωρίου του Δή¬ 
μου Κουτσοποδίου και προσδιορίζεται από τα στοιχεία 
περιμέτρου: Α, Β, Γ, Δ, Α και Ε, Ζ, Η, Θ, Ε στο από 
20.2.2002 τοπογραφικό διάγραμμα, με κλίμακα 1:500, 
που σύνταξε ο δασοπόνος Ιωάννης Τουρής και έχει όρια: 
Τμήμα Α' 

Ανατολικά: Με έκταση διεπόμενη από τις διατάξεις της 
δασικής νομοθεσίας. 

Δυτικά: Με έκταση διεπόμενη από τις διατάξεις της δα¬ 
σικής νομοθεσίας. 

Βόρεια: Με έκταση διεπόμενη από τις διατάξεις της δα¬ 
σικής νομοθεσίας. 

Νότια: Με δρόμο πλάτους 3,50 μέτρων. 

Τμήμα Β' 

Ανατολικά: Με έκταση διεπόμενη από τις διατάξεις της 
δασικής νομοθεσίας. 

Δυτικά: Με έκταση διεπόμενη από τις διατάξεις της δα¬ 
σικής νομοθεσίας. 

Βόρεια: Με έκταση διεπόμενη από τις διατάξεις της δα¬ 
σικής νομοθεσίας. 

Νότια: Με δρόμο πλάτους 3,50 μέτρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 29 Μαρτίου 2002 

Ο Γενικός Γραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 


























